ཕྱོགས་མཚུངས་དཔལ་ལྡན་སྲིད་སྐྱོང་མཆོག་གིས་ཕྱི་ལོ་༢༠༡༡ལོར་སྲིད་སྐྱོང་གི་འགན་དབང་ཐོག་མར་བཞེས་སྐབས་ལ་དྭགས་སུ་ས་ཆ་ཉོ་ཚོང་གི་གནས་ཚུལ་ཡོད་པ་ཤེས་རྟོགས་བྱུང་རྗེས་བཀའ་ཤག་ནས་ད་བར་བོད་མི་ཚོར་ས་ཆ་ཉོ་ཚོང་རིགས་རྩ་བ་ཉིད་ནས་བྱེད་མི་ཆོག་པའི་ལམ་སྟོན་གནང་བཞིན་ཡོད་པ་དང་།ཕྱི་ལོ་༢༠༡༦ནས་བཟུང་ད་བར་ས་ཆ་ཉོ་ཚོང་བྱེད་མཁན་རིགས་གཅིག་ཀྱང་བྱུང་མེད་ཀྱང་སླད་ཕྱིན་བོད་མི་སུ་ཞིག་གིས་ས་ཆ་ཉོ་ཚོང་རིགས་བྱུང་ཚེ་ཁྲིམས་འགལ་གྱི་ཉེས་ཆད་ཇི་འདྲ་ཞིག་ཕོག་ཀྱང་བོད་མིའི་སྒྲིག་འཛུགས་ནས་རོགས་རམ་གང་ཡང་གནང་ཐུབ་ཐབས་མེད་སྐོར་བརྡ་ལན་ནན་པོ་གནང་ཟིན་སྐོར་ཞུས་པར་འགན་འཛིན་རྣམས་ཡིད་ཚིམ་པའི་རྣམ་འགྱུར་སྟོན།